Neuvoston asetus (ETY) N:o 3434/91, annettu 25 päivänä marraskuuta 1991, lopullisen polkumyyntitullin käyttöön ottamisesta Intiasta ja Kiinan kansantasavallasta peräisin olevan oksaalihapon tuonnissa



Virallinen lehti nro L 326 , 28/11/1991 s. 0006 - 0009

Suomenk. erityispainos Alue 11 Nide 19 s. 0022

Ruotsink. erityispainos Alue 11 Nide 19 s. 0022



NEUVOSTON ASETUS (ETY) N:o 3434/91, annettu 25 päivänä marraskuuta 1991, lopullisen polkumyyntitullin käyttöön ottamisesta Intiasta ja Kiinan kansantasavallasta peräisin olevan oksaalihapon tuonnissa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88(1) ja erityisesti sen 12 artiklan, ottaa huomioon komission ehdotuksen, jonka se on tehnyt kuultuaan kyseisessä asetuksessa säädettyä neuvoa-antavaa komiteaa, sekä katsoo, että: A. VÄLIAIKAISET TOIMENPITEET 1) Komissio on asetuksella (ETY) N:o 1472/91(2) ottanut käyttöön väliaikaisen polkumyyntitullin tuotaessa yhteisöön Intiasta ja Kiinan kansantasavallasta peräisin olevaa ja CN-koodiin ex 2917 11 00 kuuluvaa oksaalihappoa. Neuvosto on asetuksella (ETY) N:o 2833/91(3) jatkanut tämän tullin voimassaoloa enintään kahdeksi kuukaudeksi. B. MENETTELYN JATKO 2) Väliaikaisen polkumyyntitullin käyttöön ottamisen jälkeen komissio on kuullut osapuolia, joita asia koskee ja jotka ovat kuulemista pyytäneet. Osapuolet ovat myös tuoneet kirjallisesti julki näkökantansa väliaikaisista päätelmistä. Komissio on käsitellyt osapuolten suulliset ja kirjalliset huomautukset. 3) Osapuolille on niiden pyynnöstä annettu tiedoksi keskeiset tosiseikat ja huomiot, joiden perusteella päätettiin suositella lopullisten tullien käyttöön ottamista ja väliaikaisen polkumyyntitullin vakuutena olleiden määrien lopullista kantamista. Niille on myönnetty määräaika näistä tiedonannoista muodostamiensa havaintojen esittämiseksi. Useat osapuolet ovat käyttäneet tätä mahdollisuutta. C. KYSEINEN TUOTE JA SAMANKALTAISUUS 4) Koska ei ole esitetty uusia väitteitä kyseisestä tuotteesta eikä sen samankaltaisuudesta yhteisön tuotteen kanssa, neuvosto vahvistaa asetuksen (ETY) N:o 1472/91 johdanto-osan 10 ja 11 kappaleessa esitetyt komission päätelmät. D. POLKUMYYNTI a) Normaaliarvo 5) Sen jälkeen, kun on otettu huomioon osapuolten esittämät uudet tosiseikat ja väitteet, normaaliarvo on lopullisia päätelmiä varten vahvistettu niiden samojen menetelmien mukaisesti, joita käytettiin polkumyyntimarginaalien väliaikaisessa määrittämisessä. 6) Intialaiset viejät ovat korostaneet, että normaaliarvoa ei olisi pitänyt vahvistaa koko tutkimusajan painotetun keskiarvon, vaan kuukausittain vahvistetun painotetun keskiarvon perusteella. Komissio katsoo, että tässä tapauksessa voidaankin käyttää kuukausittaisten keskiarvojen menetelmää. 7) Näissä olosuhteissa komissio määrittää uuden Intiaa koskevan normaaliarvon painotetun kuukausittaisen keskiarvon perusteella ja vahvistaa Kiinaa koskevan normaaliarvon sellaisena kuin se on määritettynä asetuksen (ETY) N:o 1472/91 johdanto-osan 13 kappaleessa. Neuvosto vahvistaa nämä päätelmät. b) Vientihinnat 8) Kiinan viejät ovat pyytäneet, että asetuksen (ETY) N:o 2423/88 7 artiklan 7 kohdan b alakohdan mukaisesti saatavilla olevien tietojen perusteella väliaikaisesti vahvistetut vientihinnat määritettäisiin Eurostatin tilastojen perusteella eikä valituksessa olevien tietojen perusteella. Tältä osin komissio katsoo, että tässä tapauksessa valituksessa olevat ja kaupallisilta toimijoilta saadut tiedot, jotka eräs tutkimusyhteistyöhön osallistunut maahantuoja on vahvistanut, olivat asianmukaisempia kuin Eurostatin tilastot. Komissio on itse asiassa todennut, että Eurostatin tilastoista ilmenevät tämän tuotteen tuonnin määrät eivät olleet oikeellisia. 9) Koska intialaiset viejät eivät ole esittäneet huomautuksia asiasta, neuvosto vahvistaa Kiinasta peräisin olevan oksaalihapon tuontia koskevat päätelmät sellaisina kuin komissio on ne esittänyt asetuksen (ETY) N:o 1472/91 johdantoosan 14 ja 15 kappaleessa. c) Vertailu 10) Koska osapuolet, joita asia koskee, eivät ole esittäneet uusia väitteitä, neuvosto vahvistaa asetuksen (ETY) N:o 1472/91 johdanto-osan 16 kappaleessa olevat komission päätelmät. d) Polkumyyntimarginaalit 11) 1. Intia Uuden normaaliarvon perusteella yhtiöiden Punjab Chemicals and Pharmaceuticals Ltd ja Excel Industries Ltd lopullinen keskimääräinen painotettu polkumyyntimarginaali vahvistetaan 4,4 prosentiksi. 2. Kiina Neuvosto vahvistaa asetuksen (ETY) N:o 1472/91 johdanto-osan 17 kappaleessa olevat komission toteamukset ja päätelmät. E. VAHINKO 12) Alustavissa päätelmissään komissio on arvioinut, että kyseinen yhteisön teollisuus oli kärsinyt huomattavaa vahinkoa. Tämä toteamus perustui ensisijaisesti viennin määrän nopeaan kasvuun, näiden viejien harjoittamaan alihinnoitteluun yhteisön markkinoilla ja tästä valituksen tehneelle yhteisön teollisuudelle aiheutuneeseen myyntihintojen laskuun. a) Viennin määrä, markkinaosuus ja hinta 13) Intialaiset ovat pyytäneet kyseisen viennin määrän osalta, että määrää ei vahvistettaisi sen komissiolle kyselyvastauksessaan ilmoittamien kirjanpidollisten ja tutkimuksen tekijöiden tarkastamien tietojen perusteella vaan Eurostatin alhaisempien tietojen perusteella sen vuoksi, että tiettyä jälleenvientiä yhteisöstä kolmansiin maihin olisi voinut tapahtua. Komissio hylkää niiden pyynnön tässä asiassa, sillä se katsoo, että sillä ei ole hallussaan sellaisia tietoja, jotka vahvistaisivat tämän olettamuksen, eikä intialaisten viejien esittämiä todisteita tai edes viitteitä todisteista. 14) Intialaiset ja kiinalaiset viejät ovat myös kiistäneet markkinaosuuden, jonka komissio on vahvistanut väliaikaisissa määrityksissään. Koska niiden luvut ovat perustuneet virheellisiin tietoihin yhteisön kulutuksesta, yhteisön tuottajien myyntien kokonaismäärästä ja Intiasta peräisin olevan tuonnin myyntien määrästä, komissio vahvistaa kuitenkin asetuksen (ETY) N:o 1472/91 johdanto-osan 19 ja 20 kappaleessa vahvistamansa toteamukset. Koska ei ole muita tekijöitä, neuvosto vahvistaa komission päätelmät sellaisina kuin ne ovat esitettyinä asetuksen (ETY) N:o 1472/91 johdanto-osan 19-22 kappaleessa. b) Kumulaatio 15) Intialaiset viejät ovat korostaneet, että niiden yhteisöön suuntautuneen oksaalihapon viennin kumulointi kiinalaisten viejien viennin kanssa ei ollut aiheellista sen vuoksi, että maiden taloudelliset rakenteet, verojärjestelmät, raaka-aineiden viennissä myönnetyt tuet sekä valmistusmenetelmät poikkesivat toisistaan. 16) Kiinalaiset viejät taas ovat kiistäneet vientinsä kumuloinnin intialaisen viennin kanssa sen vuoksi, että he olivat noudattaneet erilaista kaupallista strategiaa ja vähentäneet vientinsä määrää vuoden 1990 kahdeksan ensimmäisen kuukauden aikana. 17) Tältä osin komissio toteaa, että intialaisten viejien esittämät väitteet eivät ole sellaisenaan asiaankuuluvia, kun otetaan huomioon kolmansista maista tulevan viennin kumuloimisen perusteet. Myöskään kiinalaisten viejien esittämiä väitteitä ei voida hyväksyä sen vuoksi, että koko tutkimusajan osalta viejien käyttäytymistä voidaan verrata intialaisten viejien käyttäytymiseen, vaikka käyttäytyminen olisikin ollut hieman poikkeavaa tiettyinä kuukausina. Tämän johdosta komissio vahvistaa asetuksen (ETY) N:o 1472/91 johdanto-osan 23 kappaleessa määritettyjen perusteiden kelpoisuuden. Näissä olosuhteissa neuvosto vahvistaa asetuksen (ETY) N:o 1472/91 johdantoosan 23 ja 24 kappaleessa esitetyt komission päätelmät. c) Kyseisen yhteisön teollisuuden tilanne ja vahinkoa koskevat päätelmät 18) Koska asianomaiset osapuolet eivät ole esittäneet uusia väitteitä, neuvosto vahvistaa asetuksen (ETY) N:o 1472/91 johdanto-osan 25-34 kappaleessa olevat komission toteamukset ja päätelmät. F. POLKUMYYNNIN JA VAHINGON VÄLINEN SYY-YHTEYS 19) Intialaiset viejät ovat kiistäneet, että niiden yhteisöön suuntautuva oksaalihapon vienti olisi voinut aiheuttaa vahinkoa kyseiselle yhteisön teollisuudelle, sillä ne katsovat, että niiden markkinaosuus on mitätön ja että valituksen tehneen yhteisön teollisuuden vaikeudet ovat aiheutuneet johdannollisista virheistä, kuten tuotantokapasiteettien kasvattamisesta ja väärin ajoitetuista, sekä kyseiseen yhtiöön että uuden yhtiön luomiseen kohdistuvista, sijoituksista. 20) Myös kiinalaiset viejät ovat kiistäneet tämän syy-yhteyden ja korostaneet edellä esitettyjen väitteiden lisäksi, että etenkin muiden yhteisön tuottajien toiminta on syynä kyseisen yhteisön teollisuuden vaikeuksiin. 21) Tästä asiasta komissio huomauttaa Intian osalta, että 9,4 prosentin markkina-osuus ei ole mitätön. Se toteaa myös, että moititut sijoitukset sekä tuotantokapasiteetin kasvattaminen ovat tapahtuneet silloin, kun yhteisön kulutus oli huomattavasti kasvanut. Uuden yhtiön osalta komissio painottaa, että vahingon arvioimisessa ei ole otettu huomioon tämän yhtiön tuotantokapasiteettia, sillä yhtiö ei ollut tutkimuksen aikana vielä aloittanut tuotantoaan. 22) Edelleen, komissio muistuttaa muiden yhteisön tuottajien toiminnan osalta siitä, että sen käsityksen mukaan oksaalihapon tuotanto on ainoastaan marginaalista toimintaa näiden tuottajien tuotannossa, että yksi yhteisön tuottajista myy tuotantonsa pääosan toiselle tuottajalle ja että tuottajien noudattamat hinnat yhteisön markkinoilla ovat selvästi korkeammat kuin valituksen tehneen yhteisön teollisuuden, ja tämän vuoksi se on päätellyt, että tuottajien toiminta ei ollut voinut aiheuttaa vahinkoa tälle teollisuudelle. 23) Tämän johdosta neuvosto vahvistaa asetuksen (ETY) N:o 1472/91 johdanto-osan 35-41 kappaleessa olevat komission päätelmät. G. YHTEISÖN ETU 24) Intialaiset viejät ovat esittäneet, että polkumyyntitoimenpiteiden säätäminen Intiasta peräisin olevan oksaalihapon tuontiin saattaisi jo muiden maiden tuonnille säädettyjen polkumyyntitoimenpiteiden olemassaolon vuoksi saattaa yhteisön teollisuuden monopoliasemaan. Tämä väite ei vaikuta perustellulta ottaen huomioon yhteisön valituksen tehneen teollisuuden markkinaosuuden, muiden yhteisön tuottajien olemassaolon sekä kolmansien maiden tuonnin levinneisyysasteen yhteisön markkinoilla. 25) Näissä olosuhteissa neuvosto vahvistaa asetuksen (ETY) N:o 1472/91 johdantoosan 42-44 kappaleessa olevat komission päätelmät. H. TULLI 26) Neuvosto vahvistaa asetuksen (ETY) N:o 1472/91 johdanto-osan 45-47 kappaleessa esitetyt väliaikaiset toimenpiteet, joina oli sovellettu polkumyynnin arvotulleja, jotka oli otettu käyttöön polkumyyntimarginaalien tasoisina. I. SITOUMUKSET 27) Intialaiset tuottaja/viejät ovat tarjonneet hintasitoumuksen. Kuulemisten jälkeen komissio ei ole pitänyt tätä sitoumusta hyväksyttävänä. Komissio on ilmoittanut tuottaja/viejille päätöksensä syistä. J. VÄLIAIKAISTEN TULLIEN KANTAMINEN 28) Ottaen huomioon Intiasta ja Kiinasta peräisin olevan oksaalihapon tuonnille vahvistetut polkumyyntimarginaalit ja kyseiselle yhteisön teollisuudelle aiheutuneen vahingon huomattavuuden neuvosto katsoo, että väliaikaisen polkumyyntitullin vakuutena olleet määrät on tarpeen lopullisesti kantaa säädetyn lopullisen tullimäärän mukaisena, ON ANTANUT TÄMÄN ASETUKSEN: 1 artikla 1. Otetaan käyttöön lopullinen polkumyyntitulli tuotaessa yhteisöön CN-koodiin ex 2917 11 00 ja TARIC-koodiin 2917 11 00*10 kuuluvaa ja Intiasta ja Kiinan kansantasavallasta peräisin olevaa oksaalihappoa. 2. Tuotteen vapaasti yhteisön rajalla -hinnan perusteella laskettu tullimäärä nousee: - Intiasta peräisin olevassa oksaalihapon tuonnissa 4,4 prosenttiin; ja - Kiinan kansantasavallata peräisin olevan oksaalihapon tuonnissa 20,3 prosenttiin. 3. Sovelletaan voimassa olevia tulleja koskevia säännöksiä. 2 artikla Asetuksen (ETY) N:o 1472/91 mukaisesti väliaikaisen tullin vakuutena olleet määrät kannetaan lopullisesti lopullisten tullimäärien mukaisina. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä marraskuuta 1991. Neuvoston puolesta Puheenjohtaja J. M. M. RITZEN (1) EYVL N:o L 209, 2.8.1988, s. 1 (2) EYVL N:o L 138, 1.6.1991, s. 62 (3) EYVL N:o L 272, 28.9.1991, s. 2